212 
OBSERVATIONES ZOOLOGICAE. 
MOTACILLA TROGLODYTES. 
Non solum rostro acuto et paululum armato, sed et vitae genere certhiae 
convenit , nam ejus more arborum truncos scandit. Sonus quirritans. Tamen 
modos musicos egregie cantillare addiscit. 
Ernstius artocreatarius ille , qui papiliones pinxit postea ejus nomine a 
Doreyo editos , e nido desumtas tales aviculas aluit et mansuefecit. Duos 
modulos ore praecantatos edocuit. Exibant cavea et ad fenestram clausam 
obvolitabant. Muscas tamen nunquam ceperunt , neque ullum aliud insectum 
illis exhibitum est, neque cor bovillum, quale lusciniis daiur concisum, sed 
merum papaveris semen cum pauca aqua in pultem contritum. 
MOTACILLA REGULUS. 
Germanice a nonnullis dicitur Sommer- Zaunkoenig. Sed Ao. 1789. 
medio Decembri ad arborem occisa est virgae ictu , aeque parum sibi timens, 
ac troglodytes. 
Luteus color verticis non bene dicitur. Igneus est , rufo flavoque mixtus. 
MOTACILLA TROCHILUS. 
Tectrxces subtus tenues sunt , laxaeque : axillarum angulus et humerus , 
tempora gulaque flavae. Margo exterior remigum tectricumque flavus, interior 
albus. Medius discus nigro-cinereus. Pagina inferior pallide cinerea. Hume^ 
rales breves. Axillae, quousque tectrices pertingunt, sulphureae. Discus ala- 
rum subtus albido-cinereus , a margine interiore ; versus apicem fuscus. 
Mature advenit , et blaeso tenui cantu adventum suum nunciare , Octobris 
fine demum abire , et tum sambuci baccis victitare dicitur. Nidus magnus fur- 
niformis fere humi ; unde Backoefelein vocatur Oberbronnae , Rheni infe- 
rioris pago, quo nomine mihi inde missa avicula, quae cum paris super deci- 
pula fisso pedolepto (Maisenkloben , breulet) capta fuit , ut adeo non solis 
insectis inhiare videatur. Auceps tamen idem qui cepit, asseveravit, non nisi 
insectis aviculam victitare , et cantum ejus debilem esse tristemque. 
Nidus Oberbronnae mihi d. 26. Maji missus ex meris graminibus, foliis 
muscisque constans, absque ullo pilo, ut habet Zornius. Plane humi positus 
erat. Eadem avicula ibi in muro horti versus meridiem, per plures annos, 
nidificare visa est. Nidus neque profundus valde erat , neque tectus , ut non 
videam 
